ஒருவேளை ஆடினாலும், இதே ஃபார்மில் ஆட முடியுமா? முடியாது. 24 - 32 வயது வரை ஒரு கிரிக்கெட் வீரன் உச்சகட்ட ஃபார்மில் இருக்கலாம். அதற்குப் பிறகு நிச்சயம் உடல் எனும் இன்ஜின் 'சீஸ்' ஆகத் தொடங்கிவிடும். இப்போதிருக்கும் வேகம் இருக்காது. 31 வயதுக்குப் பின் சச்சினிடம் பழைய ஆட்டம் இல்லை. 1997 முதல் 2004 வரையிலான காலகட்டத்தில் சச்சின் ஆடியது வேற லெவல்! 2003-ல் மட்டுமே காயம் காரணமாக சொதப்பினார். மற்ற 7 ஆண்டுகளிலும் மிகச்சிறப்பாக விளையாடினார். 24 சதங்கள். 6 ஆண்டுகளில் சராசரி 60-கும் மேல்.